**วันอาทิตย์ที่ 7 เมษายน 2024**

**คำเทศนาชุด: ลุกขึ้นสร้าง - ตอนที่ 1: การปรนนิบัติต่อผู้หลงหาย**

ในการลุกขึ้นสร้างอาณาจักรของพระเจ้า เราต้องปรนนิบัติต่อผู้หลงหาย คำเทศนาในวันนี้ เราจะศึกษาวิธีการต่างๆ ที่พระเจ้าทรงต้องการให้เราปรนนิบัติต่อผู้หลงหาย

1. เล่าให้พวกเขาฟังเกี่ยวกับพระเยซู – มาระโก 16:15, โรม 1:16-17
	1. เราควรเล่าให้ผู้คนฟังเกี่ยวกับพระเยซูเพราะพระเยซูได้ทรงบัญชาเราไว้ให้ทำเช่นนั้น เพราะพระเจ้าไม่ทรงต้องการให้ใครสักคนต้องไปใช้เวลาอันเป็นนิรันดร์ในนรก และเพราะข่าวประเสริฐคือฤทธิ์อำนาจของพระเจ้าเพื่อให้ผู้หลงหายรอดได้
	2. ผู้คนได้รับความรอดโดยการได้ยินข่าวประเสริฐ – กิจการ 11:13-15
	3. การเตรียมที่จะเล่าให้ผู้อื่นฟังเกี่ยวกับพระเยซู
		1. ท่องจำข่าวประเสริฐอย่างง่ายได้
		2. พัฒนาความสามารถที่จะเป็นคำพยานได้อย่างรวดเร็วและในทางที่ถวายพระสิริแด่พระเยซู
2. วางมือบนคนเจ็บป่วย - มาระโก 16:17-20
	1. การรักษาโรคคือ วิธีการอันดับหนึ่งที่พระเยซูและบรรดาอัครทูตใช้ในการนำผู้คนมาถึงพระคริสต์
	2. คาดหวังว่าพระเจ้าจะทรงรักษาคนเจ็บป่วย – กิจการ 4:29-30
	3. พระเจ้าได้ทรงรักษาผู้คนผ่านทางอาสาสมัครแผนกอาหาร – กิจการ 6:8
3. อธิษฐานสำหรับความจำเป็นของผู้คน
	1. พระเจ้าทรงต้องการให้ท่านอธิษฐานเผื่อผู้คน เพื่อว่าพวกเขาจะสามารถมีประสบการณ์กับความดีงามของพระองค์ได้ – โรม 2:4
	2. พระเจ้าทรงต้องการแตะต้องชีวิตของผู้คนผ่านทางท่าน – เอเฟซัส 2:4-7
	3. แบ่งปันข้อพระคัมภีร์กับพวกเขาเกี่ยวกับว่า พระเจ้าทรงต้องการช่วยเหลือพวกเขาอย่างไร แล้วท้าทายพวกเขาให้ไว้วางใจพระเจ้า อธิษฐานเผื่อพวกเขา และเชื่อพระเจ้าที่จะเปิดเผยพระองค์เองผ่านหมายสำคัญและการอัศจรรย์ต่างๆ

สรุป: การเป็นส่วนหนึ่งของการสร้างอาณาจักรของพระเจ้าโดยการปรนนิบัติต่อผู้หลงหายโดยการเล่าให้พวกเขาฟังเกี่ยวกับพระเยซู อธิษฐานเผื่อคนที่เจ็บป่วย และอธิษฐานเผื่อพวกเขาที่จะได้รับตามความจำเป็นของพวกเขา คาดหวังว่าพระเจ้าจะทรงทำงานผ่านท่าน และผู้คนจะได้รับการรักษาให้หาย ได้รับการอัศจรรย์ และได้รับความรอด

คำถามอภิปราย:

1. เพราะเหตุใดพระเยซูจึงทรงบัญชาให้เราเล่าข่าวประเสริฐให้ผู้อื่นฟัง?
2. หนทางหลักที่พระเยซูและบรรดาอัครทูตใช้ในการนำผู้คนมาถึงพระเยซูคืออะไร?
3. เพราะเหตุใดพระเจ้าจึงทรงต้องการให้ท่านอธิษฐานสำหรับความจำเป็นของผู้คน?­­­­­­